Lluís Companys i Jover

B’ e Lluís Companys i Jover (IPA: ʎuˈis kumˈpaɲs, El Tarròs, 21 an t-Ògmhios 1882 – Barcelona, 15 an Dàmhair 1940) neach-poileataigs agus fear-lagha à Catalòinia. Bha beachdan na làimhe clì aige agus bha e an sàs ann am poileataigs na dùthcha mar fhear-iomairt airson poblachdas agus còirichean do Chatalòinia. ‘S e ceannard a' phàrtaidh Esquerra Republicana de Catalunya (Gàidhlig: Làmh Chlì Phoblachdach Chatalòinia) a bh' ann, ministear Riaghaltas na Spàinne (1933) agus Ceann-suidhe Chatalòinia ri linn Dàrna Poblachd na Spàinne, bho 1934 gu ruige 1940. Theich e thall thairis an dèidh Cogadh Sìobhalta na Spàinne ach chaidh e a chur an greim san Fhraing leis a' Ghestapo, fo iarrtas bhon a’ Phoileas san Spàinn. Chuireadh air ais gus An Spàinn e, far an d’ fhuair e fìor dhroch làimhseachaidh. Nochd e ri beulaibh Cùirte a' Chogaidh, agus chuireadh gu bàs e sa chaisteal Montjuic am Barcelona.FINESTRES, Jordi. «Lluís Companys. El president màrtir». Sàpiens (Barcelona), núm. 121 (octubre 2012), p.46-49. ISSN 1695-2014. Nuair a loisgeadh air dh'èigh e "Per Catalunya!" (Suas le Catalòinia!).Burns, Jimmy (2000). Barca: a people's passion. Bloomsbury. p. 126.

iomraidhean

Roinn-seòrsa:Cogadh
Roinn-seòrsa:Eachdraidh
Roinn-seòrsa:Poileataigs na Spàinne
Roinn-seòrsa:Daoine às an Spàinn
Roinn-seòrsa:Daoine à Catalonia